CELEX: 62017CN0515
Language: el
Date: 2017-08-24 00:00:00
Title: Υπόθεση C-515/17 P: Αναίρεση που άσκησε στις 24 Αυγούστου 2017 το Uniwersytet Wrocławski κατά της διατάξεως που εξέδωσε το Γενικό Δικαστήριο (όγδοο τμήμα) στις 13 Ιουνίου 2017 στην υπόθεση T-137/16, Uniwersytet Wrocławski κατά Εκτελεστικού Οργανισμού Έρευνας (REA)

8.1.2018   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 5/17
            
         Αναίρεση που άσκησε στις 24 Αυγούστου 2017 το Uniwersytet Wrocławski κατά της διατάξεως που εξέδωσε το Γενικό Δικαστήριο (όγδοο τμήμα) στις 13 Ιουνίου 2017 στην υπόθεση T-137/16, Uniwersytet Wrocławski κατά Εκτελεστικού Οργανισμού Έρευνας (REA)
   (Υπόθεση C-515/17 P)
   (2018/C 005/24)
   Γλώσσα διαδικασίας: η πολωνική
   
      Διάδικοι
   
   
      Αναιρεσείον: Uniwersytet Wrocławski (εκπρόσωποι: A. Krawczyk-Giehsmann, K. Szarek, δικηγόροι)
   
      Αντίδικος κατ’ αναίρεση: Εκτελεστικός Οργανισμός Έρευνας (REA)
   
      Αιτήματα
   
   Το αναιρεσείον ζητεί από το Δικαστήριο:
   
               —
            
            
               να αναιρέσει την αναιρεσιβαλλόμενη διάταξη,
            
         
               —
            
            
               να κρίνει ότι η προσφυγή ασκήθηκε εγκύρως,
            
         
               —
            
            
               να καταδικάσει τον αντίδικο κατ’ αναίρεση στο σύνολο των εξόδων της διαδικασίας.
            
         
      Λόγοι αναιρέσεως και κύρια επιχειρήματα
   
   Ο πρώτος λόγος αφορά παράβαση του άρθρου 19 του Οργανισμού του Δικαστηρίου της Ευρωπαϊκής Ένωσης. Με τον λόγο αυτόν προβάλλεται ότι η ερμηνεία στην οποία προέβη το Γενικό Δικαστήριο κατά την εφαρμογή της ανωτέρω διάταξης είναι εσφαλμένη και αντίθετη προς τις αρχές της αναλογικότητας και της επικουρικότητας καθόσον δεν λαμβάνει υπόψη ότι η επίμαχη έννομη σχέση μεταξύ του radca prawny (νομικού συμβούλου) και του ανώτατου εκπαιδευτικού ιδρύματος στηρίζεται στην ανεξαρτησία και την ισότητα των μερών, καθώς και ότι, στην πολωνική έννομη τάξη, ο νομικός σύμβουλος είναι εκ φύσεως ανεξάρτητος και δεν δεσμεύεται από οδηγίες τρίτων, ασκεί δε επάγγελμα βασιζόμενο στην εμπιστοσύνη των πολιτών.
   Ο δεύτερος λόγος αφορά παράβαση του άρθρου 119 του Κανονισμού Διαδικασίας του Γενικού Δικαστηρίου της 23ης Απριλίου 2015. Με τον λόγο αυτόν προβάλλεται ότι το Γενικό Δικαστήριο αιτιολόγησε ανεπαρκώς τη διάταξή του, καθόσον προέβη σε αόριστες διαπιστώσεις με το σκεπτικό της αναιρεσιβαλλόμενης διάταξης, παρέλειψε δε να συσχετίσει την εκτίμησή του με τα πραγματικά περιστατικά της υπό κρίση υπόθεσης, πράγμα που περιόρισε σημαντικά τη δυνατότητα του νυν αναιρεσείοντος να υπερασπιστεί αποτελεσματικά τον εαυτό του.